CELEX: 32010R0246
Language: lt
Date: 2010-03-23 00:00:00
Title: 2010 m. kovo 23 d. Komisijos reglamentas (ES) Nr. 246/2010, iš dalies keičiantis Reglamento (EEB) Nr. 989/89 nuostatas dėl liemenių su šiltalu klasifikavimo Kombinuotojoje nomenklatūroje

24.3.2010   
            
            
               LT
            
            
               Europos Sąjungos oficialusis leidinys
            
            
               L 77/51
            
         KOMISIJOS REGLAMENTAS (ES) Nr. 246/2010
   2010 m. kovo 23 d.
   iš dalies keičiantis Reglamento (EEB) Nr. 989/89 nuostatas dėl liemenių su šiltalu klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Komisijos reglamentu (EEB) Nr. 989/89 (2) nustatomi klasifikavimo kriterijai, taikomi striukėms su gobtuvais (įskaitant slidinėjimo striukes), neperpučiamoms striukėms (wind-cheaters, wind-jackets) ir panašiems KN kodų 6101, 6102, 6201 ir 6202 dirbiniams.
            
         
               (2)
            
            
               Minėtoms pozicijoms priskiriami drabužiai dažniausiai dėvimi ant kitų drabužių ir apsaugo blogu oru (Suderintos sistemos paaiškinimų 6101, 6102, 6201 ir 6202 pozicijų paaiškinimų pirmoji pastraipa), todėl striukės su gobtuvais (įskaitant slidinėjimo striukes), neperpučiamos striukės (wind-cheaters, wind-jackets) bei panašūs dirbiniai, priskiriami šioms pozicijoms, turi būti ilgomis rankovėmis. Tačiau liemenės su šiltalu, nepaisant to, kad jos yra visai be rankovių, taip pat turėtų būti priskiriamos šioms pozicijoms, nes jos dėvimos ant kitų drabužių blogu oru, ir dėl to, kad jos yra pašiltintos (taip pat žr. Suderintos sistemos paaiškinimų 6101, 6102, 6201 ir 6202 pozicijų paaiškinimų antrąją pastraipą).
            
         
               (3)
            
            
               Siekiant užtikrinti, kad Reglamento (EEB) Nr. 2658/87 priede pateiktos Kombinuotosios nomenklatūros nuostatos, susijusios su liemenių su šiltalu tarifiniu klasifikavimu, būtų aiškinamos vienodai, reikia nurodyti, kad liemenės su šiltalu priskirtinos 6101, 6102, 6201 arba 6202 pozicijai, nors jos ir yra be rankovių.
            
         
               (4)
            
            
               Todėl Reglamentas (EEB) Nr. 989/89 turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 989/89 1 straipsnis papildomas šia pastraipa:
   
      „Nukrypstant nuo pirmos pastraipos, šioms pozicijoms priskiriamos liemenės su šiltalu, nepaisant to, kad jos yra be rankovių“.
   
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 23 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 106, 1989 4 18, p. 25.